Document ID: /roh_data/filtered/fineweb-2-filterrobots_roh.jsonl.gz/33041

Sin l'autostrada A13 èsi da far quint davent da glindesdi cun impediments da traffic tranter Tusaun e Ziran. Sco quai che l'Uffizi federal da vias ASTRA communitgescha vegn allontanada ina part dal grip sur il portal sid dal tunnel Bargias. Silsuenter suondan lavurs da segirtad. Las lavurs cumenzan glindesdi proxim e duran fin mez avrigl.
Durant las lavurs è la senda da viandar tras la chavorgia Viamala serrada sin il traject tranter la chavorgia e Davos Salegn. Per il Rain Posteriur vala in scumond d'access general tranter Rania e Suransun.
RR novitads 12:00